**Drage devetošolke, dragi devetošolci, pozdravljeni!**

Najprej velika pohvala za opravljeno delo v preteklem obdobju ☺ Večina se je dela pri GUM lotila zelo vestno, zagnano in skrbno. Ponosna sem na vas! Bravo, bravo!

Kot kaže, pa se koronaobdobje še ne bo zaključilo. Zato bomo pri GUM naredili v bodoče takole. Za delo na daljavo vam bom pripravljala ustvarjalne, zabavne in sproščujoče, tudi poučne naloge. Prosila vas bom, da mi pošljete kak posnetek, sliko, besedilce … kot dokaz, da ste delo opravili. Za to boste prejeli točke, ki jih boste lahko na koncu šolskega leta spremenili v ocene. Na ta način boste lahko pridobili še drugo oceno pri GUM, poleg govornega nastopa, seveda.

**Najprej dokončajte govorni nastop,** kot sem vam dala navodila po e-pošti. Govorni nastop, ppt (brez pravopisnih napak), poslušalske naloge, učni list. Če še komu kaj ni jasno, kar z besedo na dan. Tistih nekaj posameznikov, ki se še niste oglasili, pa to po možnosti storite čimprej ☺

**NALOGA ZA TEDEN OD 30. DO 3. 4.**

**George Gershwin: Rapsodija v modrem**

Združili bomo dve predmetni področji, LUM IN GUM. Poslušali bomo skladbo Georga Gershwina Rapsodija v modrem, ob njej pa se boste pri LUM izražali likovno. Skladba na zanimiv način združuje klasično zvrst in džez, z njo je džez dobil vstop na koncertne odre širom po svetu. Uporabil pa jo je tudi W. Disney v svoji risanki. ☺

**Kaj bo tvoja naloga?** Na spletni povezavi <https://www.youtube.com/watch?v=7-MJZJjJs4A>

1. **pozorno poslušaj skladbo**. V zvezek napiši ime skladatelja, naslov skladbe in sproti **zapisuj, kako si sledijo solistična glasbila. Klavir napiši samo enkrat**, saj je solist v celotni skladbi.

2. Skladba povezuje klasično zvrst in džez. Katero prvine klasične glasbe si prepoznal in katere te spominjajo na džez? Spomni se na značilnosti džeza, značilna glasbila, zasedbo … **Napiši vsaj tri prvine klasične glasbe ali džeza.**

3. Napiši **tri tehtne in pomembne povedi o skladatelju.**

V pomoč <https://eucbeniki.sio.si/gum9/3236/index4.html>)

4. Na koncu napiši, **kaj meniš o skladbi** in svoje mnenje **utemelji.**

Na koncu se lahko pozabavaš še ob risanki, ki jo najdeš na <https://www.youtube.com/watch?v=ie-TS-BitnQ&t=134s>

Verjamem, da bo šlo ☺ Tokrat je naloga vrednotena z dvema točkama.

Zdravo ☺, učiteljica Simona